b'\n_START_ARTICLE_\nCroatia Records\n_START_SECTION_\nPovijest\n_START_PARAGRAPH_\nPo\xc4\x8detak proizvodnje gramofonskih plo\xc4\x8da u Hrvatskoj datira iz 1924. godine, kada je u zagreba\xc4\x8dkoj Branimirovoj ulici br. 12 (poslije 1945. tvornica "Nada Dimi\xc4\x87") zapo\xc4\x8dela s radom prva radionica gramofonskih plo\xc4\x8da pod nazivom "Edison Bell Penkala Ltd. Zagreb" koja je bila zajedni\xc4\x8dki poduhvat tvrtke Edison Bell England i izumitelja Slavoljuba Penkale. Sastojala se od pogonskog postrojenja tiskare plo\xc4\x8da s galvanskim kupkama i odjela za monta\xc5\xbeu gramofona iz uvoznih dijelova. Ve\xc4\x87 1933. godine tvornica obustavlja rad zbog slabe potra\xc5\xbenje plo\xc4\x8da u dr\xc5\xbeavi, a do 1938. plo\xc4\x8de se proizvode samo u Ljubljani, u obrtu Dragutina i Zore Kri\xc5\xbeanec koji su proizvodili oko 15.000 plo\xc4\x8da godi\xc5\xa1nje._NEWLINE_1938. godine Dragutin i Zora Kri\xc5\xbeanec u Zagrebu (Sveti duh br. 52) otvaraju "Elektroton", dioni\xc4\x8dko dru\xc5\xa1tvo za trgovinu i industriju, koji je godi\xc5\xa1nje proizvodio oko 60.000 plo\xc4\x8da. Odlukom Gradskog narodnog odbora za grad Zagreb, a nakon provedenog postupka o konfiskaciji imovine, 22. lipnja 1945. osnovana je tvornica gramofonskih plo\xc4\x8da "Elektroton" kojoj je dodijeljena cjeloukupna imovina biv\xc5\xa1eg dioni\xc4\x8dkog dru\xc5\xa1tva, a dvije godine kasnije, 10. srpnja 1947. odlukom Radio-komiteta Vlade FNRJ likvidirana je tvornica "Elektroton" i osnovana nova tvornica gramofonskih plo\xc4\x8da Jugoton._NEWLINE_Sjedi\xc5\xa1te nove tvornice bilo je u Ilici br. 213, te u tom prostoru zapo\xc4\x8dinje usvajanje cjeloukupnog tehnolo\xc5\xa1kog procesa, posebno snimanja i galvanske izrade matrica, \xc5\xa1to se do tada obavljalo u inozemstvu. Iako je 1947. u dr\xc5\xbeavi postojalo svega 13.000 gramofona, Jugoton je proizveo 33.000 komada gramofonskih plo\xc4\x8da, a godinu dana kasnije ve\xc4\x87 oko 116.000 plo\xc4\x8da. Prva je plo\xc4\x8da, pod katalo\xc5\xa1kim brojem J-1001, bila singlica s dvije dalmatinske skladbe - "Ti tvoji zubi\xc4\x87i" i "Jedan mali brodi\xc4\x87" u izvedbi "Zagreb Male Quinteta". Narednih su godina izvr\xc5\xa1ene brojne investicije kako bi se pobolj\xc5\xa1ala kvaliteta plo\xc4\x8da ali i zadovoljila rastu\xc4\x87a potra\xc5\xbenja tr\xc5\xbei\xc5\xa1ta. Budu\xc4\x87i da zgrada u Ilici uskoro nije mogla zadovoljiti pove\xc4\x87anu potra\xc5\xbenju, donesena je odluka da se izgradi nova tvornica. Kamen temeljac u Dubravi, blizu modernih studija Jadran filma postavljen je 1960. godine, a tvornica koja je vlastitim sredstvima dovr\xc5\xa1ena 23. listopada 1963. godine, na ukupnoj povr\xc5\xa1ini od 35.000 metara \xc4\x8detvornih, sadr\xc5\xbeavala je osam objekata i bila je opremljena najmodernijim ure\xc4\x91ajima koji su omogu\xc4\x87avali proizvodnju oko 10 milijuna plo\xc4\x8da godi\xc5\xa1nje._NEWLINE_U prvih deset godina poslovanja Jugotona objavljeno je 700 plo\xc4\x8da vlastitog repertoara i 120 plo\xc4\x8da stranih licencnih partnera Jugotona. To su uglavnom bile plo\xc4\x8de s izvornom narodnom izvornom narodnom ili zabavnom glazbom, partizanskim pjesmama i kora\xc4\x8dnicama, te opernim arijama s maksimalnim trajanjem od 3 do 5 minuta na jednoj strani plo\xc4\x8de. Snimke su se uglavnom uzimale iz arhiva radio-stanica ili se za potrebe Jugotona snimaju u njihovim studijima. Od 1957. godine, kada je uvedena proizvodnja plasti\xc4\x8dnih plo\xc4\x8da s mikro brazdama i long play plo\xc4\x8da, pa do 1972. godine objavljeno je oko 400 long play plo\xc4\x8da, 100 microcompact, 1500 extended play i 550 standard plo\xc4\x8da. Prva solisti\xc4\x8dka plo\xc4\x8da zabavne glazbe nosila je naziv "Pjeva vam Ivo Robi\xc4\x87" i objavljena je 1956. godine. 1957. godine po\xc4\x8dinje objavljivanje singlica i EP-a, a 1958. godine izdano je preko 500.000 plo\xc4\x8da me\xc4\x91u kojima je bila i prva sa stereo zvukom pod nazivom "Tam kjer murke cveto" kvinteta Avsenik._NEWLINE_1960. godine Jugoton proizvodi preko 1.400.000 plo\xc4\x8da, a po\xc4\x8detkom sedamdesetih izme\xc4\x91u 6 i 8,5 milijuna plo\xc4\x8da godi\xc5\xa1nje. Objavljeni su mnogi albumi popularnih sastava iz Hrvatske i inih sastava iz susjednih republika, a prvi doma\xc4\x87i rock LP album bio je "Na\xc5\xa1i dani" Grupe 220, objavljen u studenom 1968. godine. U tom su razdoblju najprodavaniji izvo\xc4\x91a\xc4\x8di bili Mi\xc5\xa1o Kova\xc4\x8d i Novi fosili. 1971. godine usvojena je proizvodnja glazbenih kaseta te je ve\xc4\x87 godinu dana kasnije proizvedeno oko 100.000 kaseta. Uz ve\xc4\x87 postoje\xc4\x87e prodavaonice u Zagrebu, Ljubljani, Rijeci i Beogradu, otvaraju se moderni saloni glazbe u Splitu, Sarajevu (1971.), Novom Sadu (1970.), Valjevu (1970.), \xc4\x8ca\xc4\x8dku (1971.), Pri\xc5\xa1tini, Skopju i Pan\xc4\x8devu (1972.).\n_START_SECTION_\nGlazbeni \xc5\xbeanrovi\n_START_PARAGRAPH_\nPop, rock, zabavna, instrumentalna, klasi\xc4\x8dna glazba, jazz, etno glazba i narodna glazba.\n_START_SECTION_\nIzvo\xc4\x91a\xc4\x8di s aktualnim ugovorima:\n_START_PARAGRAPH_\nMi\xc5\xa1o Kova\xc4\x8d, Josipa Lisac, Thompson, Crvena jabuka, Op\xc4\x87a opasnost, Parni valjak, Goran Bare, Novi fosili, Te\xc5\xa1ka industrija, Jelena Rozga, Mladen Grdovi\xc4\x87, \xc5\xbdeljko Bebek, Dino Merlin, Ton\xc4\x8di Hulji\xc4\x87, Matija Dedi\xc4\x87, Rade \xc5\xa0erbed\xc5\xbeija, Lana Jur\xc4\x8devi\xc4\x87, Jacques Houdek, Dje\xc4\x8daci, Divlje jagode, Srebrna krila, Flyer, Adastra, Bu\xc4\x91enje, Ante Cash, Lete\xc4\x87i odred, Maja \xc5\xa0uput, Meja\xc5\xa1i, Bang Bang, Gatuzo, Markiz, Mate Buli\xc4\x87, Bosutski be\xc4\x87ari , Miroslav Tadi\xc4\x87, Vlatko Stefanovski, Sergej \xc4\x86etkovi\xc4\x87.\n_START_SECTION_\nIzvo\xc4\x91a\xc4\x8di koji su nekad objavljivali za Croatia Records:\n_START_PARAGRAPH_\nArsen Dedi\xc4\x87, Dra\xc5\xbeen Ze\xc4\x8di\xc4\x87, Bijelo dugme, Dino Dvornik, Kemal Monteno, Prljavo kazali\xc5\xa1te, Psihomodo pop, Davorin i Bogovi\xc4\x87i, Meri Cetini\xc4\x87, Oliver Dragojevi\xc4\x87, Zlatan Stipi\xc5\xa1i\xc4\x87 Gibonni, Nina Badri\xc4\x87, Massimo.\n_START_SECTION_\nStudio Croatia Recordsa\n_START_PARAGRAPH_\nU zgradi sjedi\xc5\xa1ta Croatia Recordsa na adresi Makarska 3, Zagreb nalazi se jedan od najmodernijih audio-vizualnih studija u Hrvatskoj koji je sve\xc4\x8dano otvoren 19. svibnja 2016. godine. U studiju radi kvalitetan tim profesionalaca koje predvodi Goran Martinac. Studio je opremljen suvremenom opremom kao \xc5\xa1to je mikseta Yamaha DM2000, monitoring sustavi Mackie HR824 with HRS120 SW, Genelec 1038, Auratone 5C i Mackie HR624 & HR626 (for 5.1 mastering) i druga kvalitetna oprema.\n_START_SECTION_\nThe Ultimate Collection (2007. - 2016.)\n_START_PARAGRAPH_\nThe Ultimate Collection - Greatest Hits, Indexi, Op\xc4\x87a opasnost, Goran Bare & Majke, Matt Collins, Kameleoni, Korni grupa, Buldo\xc5\xbeer, Dino Dvornik, Plava trava zaborava, Zabranjeno pu\xc5\xa1enje, Divlje jagode, Crveni koralji, Haustor, Crvena jabuka, Daleka obala, Jurica Pa\xc4\x91en i Aerodrom, Drago Mlinarec & Grupa 220, Dado Topi\xc4\x87 & Time, Bijelo dugme, Plavi orkestar, Psihomodo pop, Best of The Ultimate Collection, Parni valjak, YU grupa, Idoli, Elektri\xc4\x8dni orgazam, Indexi, La\xc4\x8dni Franz & Zoran Predin, Dino Merlin, Laufer i Damir Urban, Majke i Goran Bare, Leb i sol, Vajta & Te\xc5\xa1ka industrija, Neno Belan & \xc4\x90avoli, Azra.\n_START_SECTION_\nThe Platinum Collection (2006. - 2009.)\n_START_PARAGRAPH_\nNovi fosili, Severina, Dra\xc5\xbeen Ze\xc4\x8di\xc4\x87, Tomislav Iv\xc4\x8di\xc4\x87, Mi\xc5\xa1o Kova\xc4\x8d, Magazin, Oliver Dragojevi\xc4\x87, Gibonni, Ivo Robi\xc4\x87, Arsen Dedi\xc4\x87, Doris Dragovi\xc4\x87, Josipa Lisac, Srebrna krila, Tereza Kesovija, Vice Vukov, Zlatko Pejakovi\xc4\x87, Daniel Popovi\xc4\x87, Krunoslav Slabinac, Petar Gra\xc5\xa1o, Zdravko \xc4\x8coli\xc4\x87, Ivica \xc5\xa0erfezi, Boris Novkovi\xc4\x87, Ljupka Dimitrovska, Vanna, Best of Platinum Collection.\n_START_SECTION_\nGold collection (2006. - 2016.)\n_START_PARAGRAPH_\nDu\xc5\xa1an \xc5\xa0arac, Boris Bizeti\xc4\x87, Josip Ivankovi\xc4\x87, Damir Mihovec, Ivo Lesi\xc4\x87, Sini\xc5\xa1a Leopold, Luko Paljetak, Pero Gotovac, Rajmond Rui\xc4\x87, Ranko Boban, Stjepan Mihaljinec, Alfi Kabiljo, \xc4\x90or\xc4\x91e Novkovi\xc4\x87, \xc4\x90elo Jusi\xc4\x87, Nikica Kalogjera, Zrinko Tuti\xc4\x87, Zdenko Runji\xc4\x87, Ton\xc4\x8di Hulji\xc4\x87, Rajko Dujmi\xc4\x87, Nenad Nin\xc4\x8devi\xc4\x87, Stipica Kalogjera, Mato Do\xc5\xa1en, Julije Njiko\xc5\xa1, Tomislav Mrdulja\xc5\xa1, Hrvoje Hegedu\xc5\xa1i\xc4\x87, Alfons Vu\xc4\x8der, Tomislav Zuppa, Drago Britvi\xc4\x87.\n_START_SECTION_\nZlatna kolekcija (2007. - 2016.)\n_START_PARAGRAPH_\nMladen Grdovi\xc4\x87, Mali raspjevani Dubrovnik, Lidija Percan, Zlatni dukati, Najbolji hrvatski tambura\xc5\xa1i, Jasmin Stavros, Sini\xc5\xa1a Vuco, Ivan Mikuli\xc4\x87, Bo\xc5\xbei\xc4\x87 dolazi, Jole, Vinko Coce, Klapa Bonaca, Pro arte, Dra\xc5\xbeen \xc5\xbdanko, \xc4\x90ani Mar\xc5\xa1an, Alen Slavica, Dubrova\xc4\x8dki trubaduri, Ksenija Erker, D\xc5\xbeo Mara\xc4\x8di\xc4\x87 Maki, Zvonko Bogdan, Du\xc5\xa1ko Jaramaz, Zdenka Kova\xc4\x8di\xc4\x8dek, Matko Jelavi\xc4\x87, Zdravko \xc5\xa0kender, Luka Balvan, \xc4\x90ur\xc4\x91ica Barlovi\xc4\x87, Ivo Fabijan, Tina i Nik\xc5\xa1a, Slavonske lole, Stijene, Mirko Cetinski, Grupa 777, Hari Ron\xc4\x8devi\xc4\x87, Ana \xc5\xa0tefok, Najljep\xc5\xa1e domoljubne, Ivo Pattiera, Neki to vole vru\xc4\x87e, Nenad Vetma, Alen Vitasovi\xc4\x87, Marko Novosel, Stjepan Jimmy Stani\xc4\x87, Drago Dikli\xc4\x87, Zvonko \xc5\xa0pi\xc5\xa1i\xc4\x87, Darko Domijan, Baruni, Stjepan Jer\xc5\xa1ek \xc5\xa0tef, Hanka Paldum, Elvira Vo\xc4\x87a, The Best of Zlatna kolekcija 1,2, Vjekoslav Jutt, Hra\xc5\xa1\xc4\x87anski \xc4\x8destitari, Vi\xc5\xa1nja Korbar, Rokeri s Moravu, Du\xc5\xa1an Jak\xc5\xa1i\xc4\x87, Lola Novakovi\xc4\x87, Ljiljana Petrovi\xc4\x87, Marjana Der\xc5\xbeaj, Mate Buli\xc4\x87, Olivera Markovi\xc4\x87, Miki Jevremovi\xc4\x87, Beti Jurkovi\xc4\x87, Klapa Sinj, Garavi sokak, Maru\xc5\xa1ka Kalogjera, Anica Zubovi\xc4\x87, Kvartet 4M.\n_START_SECTION_\nThe Love Collection (2010. - 2015.)\n_START_PARAGRAPH_\nHari Mata Hari, Vanna, Plavi orkestar, Dra\xc5\xbeen Ze\xc4\x8di\xc4\x87, Zdravko \xc4\x8coli\xc4\x87, Boris Novkovi\xc4\x87, Novi fosili, Crvena jabuka, Bijelo dugme, Neno Belan, Oliver Dragojevi\xc4\x87, Mi\xc5\xa1o Kova\xc4\x8d, Jacques Houdek, Hari Ron\xc4\x8devi\xc4\x87, Danijela Martinovi\xc4\x87, Magazin, Gibonni, Mladen Grdovi\xc4\x87, Krunoslav Slabinac, Kemal Monteno, Giuliano, Arsen Dedi\xc4\x87, Severina, Parni valjak, Doris Dragovi\xc4\x87, Goran Karan, Dueti 1, 2, Taj\xc4\x8di, Vesna Pisarovi\xc4\x87, Meri Cetini\xc4\x87, Miroslav \xc5\xa0koro, \xc5\xbdeljko Bebek, Vinko Coce, Rade \xc5\xa0erbed\xc5\xbeija, Pop balade 1,2, Rock balade 1,2, Zvonko Bogdan, Alka Vuica, Alen Slavica, Ivo Robi\xc4\x87, Sini\xc5\xa1a Vuco, Tereza Kesovija, Jasna Zloki\xc4\x87, \xc4\x90ur\xc4\x91ica Barlovi\xc4\x87, Gabi Novak, Zlatko Pejakovi\xc4\x87, Massimo Savi\xc4\x87, Vlado Kalember, \xc4\x90ani Mar\xc5\xa1an, Neda Ukraden, \xc5\xa0ima Jovanovac, Miro Ungar, Radojka \xc5\xa0verko, Zdenka Vu\xc4\x8dkovi\xc4\x87.\n_START_SECTION_\n50/100 originalnih pjesama (2012. - 2016.)\n_START_PARAGRAPH_\nMi\xc5\xa1o Kova\xc4\x8d, Oliver Dragojevi\xc4\x87, Severina, Zdravko \xc4\x8coli\xc4\x87, Magazin, Mladen Grdovi\xc4\x87, Vinko Coce, Crvena jabuka, Dra\xc5\xbeen Ze\xc4\x8di\xc4\x87, Hari Mata Hari, Kemal Monteno, Arsen Dedi\xc4\x87, Severina, Vinkova\xc4\x8dke jeseni, Tereza Kesovija, Krunoslav Slabinac, \xc4\x90elo Jusi\xc4\x87, Klape, Tambure, [Popularna duhovna glazba]\n_START_SECTION_\nOriginal Album Collection (2013. - 2016.)\n_START_PARAGRAPH_\nBijelo dugme, Crvena jabuka, Daleka obala, Dino Dvornik, Idoli, Psihomodo pop, Haustor, Parni valjak, Gibonni, Oliver Dragojevi\xc4\x87, Bo\xc5\xa1ko Petrovi\xc4\x87\n_START_SECTION_\nBox set Deluxe (2014.)\n_START_PARAGRAPH_\nBijelo dugme\n_START_SECTION_\nRanije godine\n_START_PARAGRAPH_\nArsen Dedi\xc4\x87, Josipa Lisac, Dino Dvornik, Bruno Kova\xc4\x8di\xc4\x87, Elvis Stani\xc4\x87, \xc5\xbdeljka Marinovi\xc4\x87, Jacques Houdek, Neno Belan, Glumci u Zagvozdu, Tina Vukov, Zagreba\xc4\x8dki kvartet, Klinci s Ribnjaka, Parni valjak, Klapa Puntari, Zagreba\xc4\x8dki gitarski trio, Black Coffee, Matija Dedi\xc4\x87, Klapa Nostalgija, Vi\xc5\xa1nja Ma\xc5\xbeuran, Oliver Dragojevi\xc4\x87, Bo\xc5\xa1ko Petrovi\xc4\x87, Tedi Spalato, Nina Badri\xc4\x87, Legen, Zagreba\xc4\x8dki kvartet saksofona, Livio Morosin, Ljerka O\xc4\x8di\xc4\x87 i dr.'